امیر رزاق امیر
امیر رزاق امیر ۱۹۵۵ز - ۲۰۲۱ز د پښتو ژبې یو نومیاتي شاعر او لیکوال وو.نوموړی په درګۍ ملاکنډ خیبر پښتونخوا ایالت کې زېږېدلی و. مخینه امير رزاق امير په کال ۱۹۵۵م کې په درګۍ کلي کې زېږيدلې وو هم هلته ستر شوی وو. شاعري يې د پنځم ټولګي نه پیل کړي وه۔ د معاش ګټلو په عرض سعودي عرب، بحرېن او کوېت ته هم تللی وو او هلته يې هم خپلې ادبي هلې ځلې دوامداره ساتلې وې. زدکړې نوموړي خپلې لومړۍ زدکړې په خپل کلي کې کړې وې خو مالي حالت یې ناسم وو ځکه مزدورۍ ته اړ شو خو بیا یې هم نوموړي د خوارو مزدورو ترڅنګ د خپلو زدکړو لړۍ دوامداره ساتلې وه او تر شپاړسم ټولګي پورې یې زدکړې بشپړې کړې وې. دندې نوموړی د برېښنا له دولتي شرکت واپډا نوکرۍ نه تقاوت ريټايرډ شوی وو، د شاعرۍ صنف پښتو ژبه کې چې د طنز و مزاح ډېر کمی دی، امیر رزاق امير هم د طنز و مزاح يو منلی نوم وو.په شاعرۍ کې زيات د غني خان، اجمل خټک او نورو ليکوالانو نه متاثره وو. اميررزاق امير هم د غني خان په څېر د پښتنو په ژوند ژواک تنقيد برای اصلاح د مزاح په انداز کې کړی دی. د نوموړي د سندرې، غزل، چاربېتې، افسانې او نثر ليکلو يو ځانګړې انداز درلود . د نوموړي مشهور مزاحیه نظم د نوموړي مشهور مزاحیه نظم ښارې ناپرسان وو. چاپ اثار نوموړي څلور کتابونه ليکلي وو چې دوه د شاعرۍ ټولګې دي ۱.خيالونه تصويرونه ۲.څړيکه او پاتې دوه يې د نثر کتابونه دي. ناچاپ اثار شاغلي امیر رزاق امیر په يوه مرکه کې وويلي وو چې ډېرې ليکل يي اوس هم ناچاپه پراته دي، په قلار قلار به يې چاپ ته وړاندې کوي خو له بده مرغه مرګ موقع ور نه کړه. مړینه شاغلي امیر رزاق امیر پر ۸ م جون ۲۰۲۱ میلادي کال په خپل پلرني کلي درګۍ ملاکنډ کې ساه ور کړه او هم هلته خاورو ته وسپارل شو. سرچینې: ۱. نظم ښار ناپرسان ۲.د نوموړي مړینې اړوند راپور ۳.د ارواښاد اړوند راپور